Diit 49
Ŋa̱th yio̱o̱ni ɛ dɔ̱ɔ̱r
(Dit gan Kora)
1
Liɛŋɛ nɛmɛ, yɛn nɛy diaal!
Liɛŋɛ jɛ, yɛn nɛy diaal
tin cieŋ rɛy ɣɔaa,
2
yɛn nɛy tin di̱t kɛnɛ tin tiɛtni,
nɛy tin ria̱ŋ ria̱a̱ŋ
kɛnɛ can!
3
Ɣän bä lat ni rieet pɛlä,
kä bi lɔcdä lat ni ruac
ŋäcä ŋɔaani.
4
Kä ɣän bä ji̱thdä pa̱l piny kɛ
rieet cäätdä,
kä bä ruacdä lat kɛ thom.
5
Ɛŋu dëë dual kɛ ɣä mɔ,
mi wä gua̱a̱th rikni wä ben,
mi wa ɣä go̱l ɛ nɛy ti
ji̱ nyuɔɔni,
6
nɛy tin ŋa̱thkɛ ni ria̱ŋdiɛn
kä liakɛ rɔ̱ kɛ di̱t
riäŋädiɛn?
7
Kɛ thuɔ̱k thilɛ ram mi dëë tëk
raam mi dɔ̱diɛn luɛl,
kiɛ derɛ Kuoth moc duɔ̱ɔ̱r
mi luɛlɛ tëkdɛ.
8
Kɛ ɣöö luël teekä bɛcɛ,
thilɛ mi dëë raan
ɛ kɔk tëk,
9
mi dëë kɛ tëk raan
amäni cäŋ kɛl,
mi dëë jɛ pën lia̱a̱.
10
Kä nɛ̈nkɛ nɛy tin pɛl a li̱wkɛ,
kä nɛy tin dɔa̱a̱r kɛnɛ
nyɔapni li̱w kɛ kɛɛl,
kä bikɛ ria̱ŋdiɛn ba̱ny
nɛy ti kɔ̱ŋ.
11
Kä cär lɔaacdiɛn ba dhɔriɛn
amäni cäŋ kɛl,
ba gua̱a̱th cieŋädiɛn
ri̱cni diaal,
ɛ cäŋ ca muɔ̱n cɔl
kɛ ciöötkiɛn.
12
Kä ram mi riäŋ kä thil ca̱r
ce̱tdɛ nikɛ ley mi ci li̱w.
13
Nɛmɛ ɛ jɛn guut nɛɛni tin
ŋa̱thkɛ ni ria̱ŋdiɛn,
kɛnɛ ji̱ kɔariɛn tin ŋa̱thkɛ
ni ruacdiɛn.
14
Kɛn bikɛ li̱w ce̱tnikɛ dët,
kä lia̱a̱ ɛ jɛn bia
yieendiɛn ɔ,
Kä bɛ kɛ dhiɛl ni kɔ̱kä,
bi pua̱nykiɛn dhiap rɛy kɔ̱kä,
kä dhɔriɛn bɛ te ni jɔɔkni.
15
Duundɛ ɣöö bi Kuoth tëkdä luɛl,
bɛ ɣä kän bumä li̱eth.
16
Cu dual kɛ ram mi ci ria̱ŋ,
mi reep kuak dhɔaarɛ rɔ̱.
17
Kɛ ɣöö mi wäkɛ wä li̱w
thilɛ mi ba naŋ,
/ci ria̱ŋdiɛn bi wä kɛɛl kɛ kɛ.
18
Cäŋ ni min tɛth lo̱ckiɛn
min ŋotdɛ teekä,
kɛ ɣöö liakɛ raan,
kɛ ɣöö cɛ rɔ lät kä
mi gɔaa,
19
bikɛ rɔ mat
rɛy ri̱cni gua̱nikiɛn,
tin /ca buay bi met nyɔk
kɛ nën.
20
Kä ram mi riäŋ kä thil ca̱r,
ce̱tdɛ nikɛ ley mi ci li̱w.
